**Országos Vízügyi Főigazgatóság**

**MÓDOSÍTOTT**

**AJÁNLATI DOKUMENTÁCIÓ**

**„Megbízási szerződés keretében a KEHOP-1.3.0-15-2016-00015 „A Velencei-tavi partfal komplex fenntartható rehabilitációja” tárgyú projekt mérnöki, műszaki ellenőrzési feladatainak teljes körű ellátása a FIDIC Sárga könyv és a 191/2009. (IX.15.) Korm. rendelet előírásainak és a hatályos jogszabályi előírásoknak megfelelően.”**

tárgyában kiírt,

Kbt. Második Része szerinti, nyílt közbeszerzési eljáráshoz

**2016.**

**TARTALOMJEGYZÉK**

#### **BEVEZETÉS, ÁLTALÁNOS INFORMÁCIÓK**

#### **A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE**

#### A dokumentációban alkalmazott egyes kifejezések értelmezése

#### Az ajánlatkérő

#### Az ajánlatkérő nevében eljáró szervezet

#### A közbeszerzési eljárás tárgya, főbb mennyisége

#### Ajánlattevő feladata

#### A teljesítés helye és határideje

#### Többváltozatú ajánlat és részajánlat

#### Az ajánlat költségei

#### Az ajánlatok kidolgozásának feltételei

#### Az ajánlatok benyújtásának határideje és címe, valamint formai kellékei

#### Az ajánlatok bontása

#### Az ajánlatok visszavonása, ajánlati kötöttség

#### Az ajánlatokkal kapcsolatos pontosítások

#### Az ajánlatok értékelése

#### A közbeszerzési eljárás nyelve

1. A dokumentáció fejezeteiben megfogalmazottak érvényesülése, részletes szerződéses feltételek
2. Ajánlati biztosíték

#### **AZ AJÁNLAT ILLETVE ÉRTÉKELÉSI SZEMPONTOK TARTALMA, SZERZŐDÉST BIZTOSÍTÓ MELLÉKKÖTELEZETTSÉGEK**

#### Általános megjegyzések

#### Ajánlati ár

#### Teljesítési biztosíték

#### Késedelmi kötbér

#### Rendelkezésre állási biztosíték

#### Előleg-visszafizetési biztosíték

1. Szakmai ajánlat

#### **AZ AJÁNLAT KIDOLGOZÁSÁNAK FELTÉTELEI**

1. **SZERZŐDÉSTERVEZET**

#### **NYILATKOZATMINTÁK, FORMANYOMTATVÁNYOK**

1. **FELADATLEÍRÁS**

**BEVEZETÉS, ÁLTALÁNOS INFORMÁCIÓK**

Az ajánlatkérő nevében eljáró szervezetnek jelen dokumentáció kiadásával az a célja, hogy a versenysemlegesség lehető legteljesebb biztosításával minden ajánlattevőnek lehetővé tegye a sikeres ajánlattételt. Ezen cél elérése érdekében a jelen dokumentáció - megfelelően csoportosítva, akár ismételve is - tartalmazza azokat az adatokat és tényeket, melyek elősegíthetik a sikeres ajánlattételt.

Jelen dokumentáció az ajánlatkérő által elfogadott és az Európai Unió Hivatalos Lapjában 2016. szeptember 23. napján, 2016/S 184-329783 számon megjelent ajánlati felhívás alapján készült.

Az ajánlati felhívásban nem szabályozott kérdésekben jelen dokumentáció rendelkezései az irányadóak és kötelezőek az ajánlat összeállítására és benyújtására vonatkozóan; esetleges ellentmondás esetén az ajánlati felhívás rendelkezései az irányadóak.

1. A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE
2. **A dokumentációban alkalmazott egyes kifejezések értelmezése**
	1. **Ajánlatkérő**: a 2. pontban meghatározott szervezet, amely azonos közbeszerzési eljárás eredményeként létrejövő szerződésben a Megbízóval.

Az ajánlatkérő és a Megbízó fogalmakat általában, mint egyezőket alkalmazzuk.

* 1. **Ajánlattevő:** az a gazdasági szereplő, aki (amely) a közbeszerzési eljárásban ajánlatot nyújt be.
	2. **Dokumentáció:** az általános és speciális követelményeket tartalmazó irat és tervanyag, melyet az ajánlattevő vagy az ajánlatban megnevezett alvállalkozó a jelen eljáráshoz kiadott ajánlati felhívás előírásait betartva elektronikus úton elért és átvett. A dokumentáció átvétele az érvényes ajánlattétel feltétele.

A dokumentáció rendelkezéseinek nem megfelelően benyújtott ajánlat a Kbt. 73. § (1) bekezdés e) pontja szerint érvénytelen.

* 1. **Szerződés**: a közbeszerzési eljárás nyertes ajánlattevőjeként kihirdetett ajánlattevő és az ajánlatkérő között létrejövő megbízási szerződés.
1. **Az ajánlatkérő:**

**Országos Vízügyi Főigazgatóság**

cím: 1012 Budapest, Márvány utca 1/d.

telefon: +36 12254400

fax: +36 12120773

képviseli: Somlyódy Balázs főigazgató

1. **Az ajánlatkérő nevében eljáró szervezet:**

**PROVITAL Fejlesztési Tanácsadó Zrt.**

cím: 1123 Budapest, Alkotás utca 53. E épület III. emelet

telefon: +36 17961000

fax: +36 17961001

képviseli: dr. Antal Kadosa Adorján, az igazgatóság elnöke

kapcsolattartó: dr. Schmalz Péter

e-mail: schmalz.peter@provitalzrt.hu

1. **A közbeszerzési eljárás tárgya, főbb mennyisége:**

Megbízási szerződés keretében a KEHOP-1.3.0-15-2016-00015 „A Velencei-tavi partfal komplex fenntartható rehabilitációja” tárgyú projekt mérnöki, műszaki ellenőrzési feladatainak teljes körű ellátása a FIDIC Sárga könyv és a 191/2009. (IX.15.) Korm. rendelet előírásainak és a hatályos jogszabályi előírásoknak megfelelően.

1. **Ajánlattevő feladata:**

Ajánlattevő köteles a közbeszerzés tárgyát képező munkát az ajánlati felhívásban, a jelen ajánlati dokumentációban meghatározottak szerint, illetve a szerződéstervezetben és a feladatleírásban meghatározott mennyiségi és minőségi meghatározás szerint a vonatkozó jogszabályok, szabványok, engedélyek, illetve egyéb előírások és minőségi követelmények betartása mellett megvalósítani.

Ajánlattevő feladata kiterjed a dokumentációban és a vonatkozó jogszabályokban meghatározott valamennyi feladatra.

1. **A teljesítés helye és határideje:**

**A teljesítés helye:** az ajánlati felhívás II.2.3) pontjában és a feladatleírásban meghatározottak szerint. A teljesítés fő helyszíne: Ajánlatkérő székhelye 1012 Budapest, Márvány utca 1/d., továbbá Velence és Gárdony.

NUTS-kód: HU101, 211

**A teljesítés határideje:** az ajánlati felhívás II.2.7) pontjában meghatározottak szerint.

1. **Többváltozatú ajánlat és részajánlat:**

Ajánlatkérő a többváltozatú, illetve részajánlat tételének lehetőségét kizárja.

A részajánlat tétel lehetőség kizárásának indokolása az alábbi:

A beszerzési igény, a beszerzés tárgyának jellege, a szolgáltatás természete (FIDIC mérnöki és műszaki ellenőri tevékenység), és a kapcsolódó további körülmények, így az ellátandó feladatok egymásra épülése, a komplex projektfelelősség követelménye nem teszik lehetővé a részekre történő ajánlattételt.

1. **Az ajánlat költségei**
	1. Az ajánlat elkészítésével és benyújtásával, így az ajánlati biztosítékkal kapcsolatos összes költséget az ajánlattevőnek kell viselnie. Az ajánlattevőnek nincs joga semmilyen, a dokumentációban kifejezetten megadott jogcímen kívül, egyéb - így különösen anyagi - igény érvényesítésére. A közbeszerzési eljárás eredményes, vagy eredménytelen befejezésétől függetlenül az ajánlatkérővel és az eljáróval szemben ezen költségekkel kapcsolatban semmilyen követelésnek nincs helye.
	2. Az ajánlatkérő kifejezetten nyilatkozik, hogy az ajánlatok elkészítésével kapcsolatosan sem a nyertes ajánlattevőnek, sem más ajánlattevőknek semmiféle – esetleges jövőbeni – térítésre nem kötelezhető.
	3. Az ajánlatkérő a benyújtott ajánlatokat nem szolgáltatja vissza sem egészben, sem részeiben, azokat nem bontja meg, az iratokat a Kbt. 46. § (2) bekezdése szerint kezeli.
2. **Az ajánlatok kidolgozásának feltételei**
	1. Az ajánlattevőknek az eljárás során egy írásos ajánlatot kell elkészíteniük a közbeszerzésekről szóló 2015. évi CXLIII. törvénynek a nyílt eljárásra vonatkozó előírásaival összhangban.
	2. Ajánlatkérő hiánypótlási lehetőséget a Kbt. 71. § szakaszában meghatározottak szerint biztosít. Ajánlatkérő nem él a Kbt. 71. § (6) bekezdés szerinti korlátozással, miszerint nem rendel el újabb hiánypótlást, amennyiben a hiánypótlással az ajánlattevő az ajánlatában korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.
	3. Az ajánlattevőnek nyertesként történő kihirdetése esetén nincs lehetősége ajánlata, vagy a jelen dokumentáció bármely - akárcsak rész - kérdésének megváltoztatására sem.
	4. Az ajánlattevő a felhívásban és a dokumentációban meghatározottakkal kapcsolatban az ajánlattételi határidő lejártát megelőzően – a Kbt. 56. § (3) bekezdésében meghatározott határidő figyelembevételével – írásban kiegészítő információkért fordulhat az eljáróhoz, aki a kért információt az ajánlattételi határidő lejárta előtt legkésőbb hat nappal megadja. A tájékoztatás tartalmát valamennyi ajánlattevő megkapja. Az írásbeli tájékoztatás oly módon kérhető, hogy a kérdéseknek fent hivatkozott határidők figyelembevételével meg kell érkezniük ajánlatkérő megbízottjához fax (+36 17961001), email (schmalz.peter@provitalzrt.hu) vagy kézbesítő útján. *Ajánlattevő a kiegészítő tájékoztatás iránti kérelemben foglalt kérdéseit a kiegészítő tájékoztatás iránti kérelem előterjesztésével egyidejűleg, a kiegészítő tájékoztatás rugalmas nyújtása érdekében szíveskedjen* ***szerkeszthető formában****, elektronikus úton a*  schmalz.peter@provitalzrt.hu *email címre is eljuttatni*.
3. **Az ajánlatok benyújtásának határideje és címe:**
	1. Az ajánlat benyújtásának határideje:

**2016. november 11. napja 10:00**

* 1. Az ajánlatkérő az ajánlatot akkor tekinti határidőre benyújtottnak, ha az a 10.1 pontban megjelölt határidőre a megadott címre beérkezett.

Az ajánlat benyújtásának címe:

**PROVITAL Fejlesztési Tanácsadó Zrt.**

**1123 Budapest, Alkotás utca 53. E épület III. emelet**

* 1. Az ajánlat benyújtásának formai kellékei:

Az ajánlatot írásban, 1 eredeti papír alapú példányban, zárt csomagolásban, a jelen dokumentáció 10.2. pontjában megadott címre közvetlenül vagy postai úton kell benyújtani az ajánlattételi határidő lejártáig. A cégszerűen aláírt ajánlatot, teljes terjedelmében, írásvédett (nem szerkeszthető) formátumban, egy elektronikus adathordozón (CD vagy DVD) - a papír alapú példányt tartalmazó zárt csomagolásban elhelyezve - is csatolni szükséges.

Az ajánlat papír alapú és elektronikus példányának eltérése esetén a papír alapú példány tartalma az irányadó. A csomagoláson "AJÁNLAT – OVF Velencei tó partfal – Mérnöki, műszaki ellenőri feladatok”, illetve "Nem bontható fel az ajánlattételi határidő lejárta előtt!" megjelölést kell feltüntetni.

A csomagolásán az ajánlatot benyújtó Ajánlattevő nevét és címét is fel kell tüntetni.

Az ajánlat formai követelményeire az alábbi előírásokat kell alkalmazni:

- Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen;

- Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére a 71-72. § alkalmazása esetén egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges;

- Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;

- Az ajánlatban lévő, minden – az ajánlattevő vagy alvállalkozó, vagy az alkalmasság igazolásában részt vevő más szervezet által készített – dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. A 321/2015. (X. 30.) Korm. rendelet 21. § (3) bekezdésének b) pontjai szerinti személyek maguk kötelesek aláírni az őket bemutató, illetve a rendelkezésre állásukat bizonyító iratot;

- Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

* 1. Az ajánlatban felolvasólapot kell elhelyezni, ami tartalmazza a Kbt. 68. § (4) bekezdése szerinti összes adatot.
1. **Ajánlatok bontása**
	1. Az ajánlatok bontására az ajánlattételi határidő lejártakor kerül sor. Az ajánlatok bontásánál a Kbt. 68. § (3) bekezdésében meghatározott személyek lehetnek jelen.
	2. Az ajánlatok felbontásakor ajánlatkérő képviselője ismerteti az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek értékelési szempontok alapján értékelésre kerülnek. Az ajánlatkérő képviselője az ajánlatok bontásának megkezdésekor, az ajánlatok felbontása előtt közvetlenül ismertetheti a szerződés teljesítéséhez rendelkezésre álló anyagi fedezet összegét. Ha az ajánlatok bontásán egy - ott jelen lévő, Kbt. 68.§ (3) bekezdés szerinti - személy kéri, az ajánlat ismertetését követően azonnal ajánlatkérő képviselője lehetővé teszi, hogy betekinthessen a Kbt. 66. § (5) bekezdése szerinti felolvasólapba. A beérkezett ajánlatok bontásáról és a felolvasott adatok ismertetéséről ajánlatkérő képviselője jegyzőkönyvet készít, amelyet a bontástól számított 5 napon belül megküld az összes ajánlattevőnek.
	3. Az ajánlatok formai és tartalmi érvényességének további vizsgálatára az értékelési időszakban kerül sor.
	4. Az ajánlatok bontásának helye:

**PROVITAL Fejlesztési Tanácsadó Zrt.**

**1123 Budapest, Alkotás utca 53. E épület III. emelet**

* 1. Az ajánlatok bontásának ideje:

**2016. november 11. napja 10:00**

1. **Az ajánlatok visszavonása, ajánlati kötöttség**
	1. Az ajánlattevő ajánlatát az ajánlati kötöttség beálltáig vonhatja vissza. (Kbt. 53. § (8) bekezdés).
	2. Az ajánlati kötöttség időtartama az ajánlattételi határidő lejártától számított 60 nap.

Felhívjuk az ajánlattevők figyelmét arra, hogy megajánlásaikat a 60 napos ajánlati kötöttség és az ezzel kapcsolatos Kbt.-ben rögzített előírásokra tekintettel tegyék meg.

1. **Az ajánlatokkal kapcsolatos pontosítások**
	1. Az ajánlatok elbírálása során az ajánlatkérő, illetve a képviseletében eljáró megbízott írásban és a többi ajánlattevő egyidejű értesítése mellett, határidő megadásával ajánlattevőktől felvilágosítást kérhet az ajánlatban található, nem egyértelmű kijelentések, nyilatkozatok, igazolások tartalmának tisztázása érdekében a Kbt. 71. § rendelkezéseinek megfelelően.
	2. Ajánlatkérő felhívja ajánlattevők figyelmét a Kbt. 69. § (4)-(7) bekezdéseiben foglaltakra.
2. **Az ajánlatok értékelése**
	1. Ajánlatkérő az ajánlatokat az ajánlatkérő képviseletében eljáró előterjesztése alapján, az ajánlatkérő által létrehozott Bírálóbizottság javaslatát figyelembe véve a Kbt. 76. § (2) bekezdés c) pontja alapján, a legjobb ár-érték arányt megjelenítő értékelési szempont szerint értékeli.

|  |  |
| --- | --- |
| **Részszempont** |  **Súlyszám** |
| 1. **A Teljesítésében részt vevő személyi állomány alkalmassági követelmény körében értékelt, az alkalmassági követelményen felüli szakmai gyakorlata**
 | **24** |
| 1.1. Az M2 2.1.) pontban bevont „projektvezető szakember” projektvezetőként, vagy projektvezető helyettesként szerzett szakmai gyakorlata (hónap) | 8 |
| 1.2. Az M2 2.1.) pontban bevont „projektvezető szakember” FIDIC mérnöki és műszaki ellenőri feladatok ellátása tárgyú munkában szerzett szakmai gyakorlata (projektelem) | 8 |
| 1.3. Az M2 2.2.) pontban bevont „projektvezető-helyettes szakember” projektvezetőként, vagy projektvezető-helyettesként vagy műszaki ellenőrként szerzett szakmai gyakorlata (hónap) | 4 |
| 1.4. Az M2 2.4.) pontban bevont „műszaki szakértő tervfelülvizsgálóként vagy tervezőként szerzett szakmai gyakorlata (hónap)) | 4 |
| 1. **A Teljesítésben részt vevő, az alkalmasság követelmények körében bemutatott szakembereken túli személyi állomány szakmai gyakorlata**
 | **14** |
| 2.1. A teljesítésbe bevonni kívánt szakember érvényes SZB (Építési beruházási szakértő) szakértői jogosultsága vagy annak megszerzéséhez szükséges végzettséggel és gyakorlattal rendelkező szakember (igen/nem) | 2 |
| 2.2. A teljesítésbe bevonni kívánt szakemberek érvényes ME-VZ (Vízgazdálkodási építmények építésének műszaki ellenőre) műszaki ellenőri jogosultsága vagy annak megszerzéséhez szükséges végzettséggel és gyakorlattal rendelkező szakemberek száma (db fő) | 6 |
| 2.3. A teljesítésbe bevonni kívánt szakember érvényes SZVV-3.5. (árvízmentesítés, árvízvédelem, folyó- és tószabályozás, sík- és dombvidéki vízrendezés, belvízvédelem, öntözés) szakértői jogosultsága vagy annak megszerzéséhez szükséges végzettséggel és gyakorlattal rendelkező szakember (igen/nem) | 3 |
| 2.4. A teljesítésbe bevonni kívánt szakember érvényes SZÉM3 (Vízgazdálkodási építmények szakértése) szakértői jogosultsága vagy annak megszerzéséhez szükséges végzettséggel és gyakorlattal rendelkező szakember (igen/nem) | 3 |
| 1. **Szakmai szervezettség és módszertan**
 | **12** |
| 3.1.ME-VZ kategóriájú műszaki ellenőr tevékenységéhez kapcsolódó módszertan és kockázatok | 2 |
| 3.2. SZVV-3.5. kategóriájú szakértő tevékenységéhez kapcsolódó módszertan és kockázatok | 2 |
| 3.3. FIDIC szerződéses szakértő tevékenységéhez kapcsolódó módszertan és kockázatok | 2 |
| 3.4. Árszakértő tevékenységéhez kapcsolódó módszertan és kockázatok | 2 |
| 3.5. Monitoring szakértő tevékenységéhez kapcsolódó módszertan és kockázatok | 2 |
| 3.6. Minőségellenőrzési és technológus szakértő tevékenységéhez kapcsolódó módszertan és kockázatok | 2 |
| 1. **Egyösszegű nettó ajánlati ár (HUF)**
 | **50** |

**Ajánlatkérő a megajánlások meghatározásával összefüggésben az alábbiakra hívja fel az ajánlattevők figyelmét:**

* 1. A legjobb ár-érték arányt megjelenítő értékelési szempontja esetén a részszempontok értékelése során adható pontszám alsó és felső határa: 1-10, ahol 1 pont a legrosszabb, 10 pont a legjobb érték.
	2. Értékelési részszempontok:

**1. értékelési részszempont: A Teljesítésében részt vevő személyi állomány alkalmassági követelmény körében értékelt, az alkalmassági követelményen felüli szakmai gyakorlata**

Az 1. értékelési részszempont vonatkozásában a bírálat módszere a Közbeszerzési Hatóság útmutatója (amely a Közbeszerzési Értesítő 2012. évi 61. számában; 2012. június 1. napján jelent meg) III.B.1. pontja szerinti közvetlen pontkiosztás és III.A.1. ba) pontja szerinti egyenes arányosítás az alábbiak szerint:

Ebben az értékelési részszempontban az ajánlatkérő a 322/2015 (X.30.) Korm. rendelet 9.§ (2) pontja alapján az ajánlattevő személyi állományának szakmai gyakorlatát fogja értékelni. Ennek megfelelően az ajánlattevő összefoglaló táblázat formájában a szakemberek nevének, valamint egyéb releváns mérőszám (hónap, referencia, projektelem) mutassa be a jelen munkák szempontjából releváns gyakorlattal rendelkező szakembereit.

Ajánlatkérő az 1. értékelési részszempont 1.1, 1.3 és 1.4 alszempontjai vonatkozásában felhívja az Ajánlattevők figyelmét, hogy a Kbt. 77. § (1) bekezdése alapján a legkedvezőbb megajánlás(ok) esetén is a ponthatár felső határával azonos pontszámot ad Ajánlatkérő.

Amennyiben az 1. értékelési szempont 1.1, 1.3 és 1.4 alszempontjai tekintetében „0” kerülne megajánlásra, úgy a ponthatár alsó határával azonos pontszám (minimális 1 pont) kerül kiosztásra.

Ajánlatkérő a pontszámok meghatározását úgy végzi el, hogy a legkedvezőbb szintnek megfelelő értéket veszi figyelembe a pontszámok meghatározásánál (tehát a képletbe abban az esetben is a legkedvezőbbként meghatározott értéket helyettesíti be, ha a lekedvezőbb ajánlat tartalmi eleme ezen értéknél kedvezőbb).

Megjegyzés: az ajánlatkérő a Műszaki, illetve szakmai alkalmasság M/2. pontjában foglaltak igazolására bemutatott szakemberek alkalmasság igazolására igénybe vett gyakorlatát az értékelés során nem veszi figyelembe, mert ezek a teljesítéshez szükséges minimális elvárást jelentik! A szakmai tapasztalat vonatkozásában, az időben párhuzamos gyakorlati idők csak egyszer számítanak bele az adott szakember szakmai tapasztalatába.

További megjegyzés: abban az esetben, ha ajánlattevő a megjelölt alkalmassági követelemények tekintetében egynél több szakembert mutat be, abban az esetben ajánlatkérő a bemutatási sorrendet figyelembe véve vizsgálja a szakembereket.

* 1. Az M.2. 2.1.) pont szerinti szakember alkalmassági követelményben meghatározott jogosultság megszerzéshez szükséges időszakon kívül projektvezetőként, vagy projektvezető helyettesként szerzett szakmai gyakorlata **„műszaki ellenőri feladatok ellátását is magába foglaló mérnöki tevékenységre”** vonatkozó munkában. A 2.2. pontban bemutatott munka nem számolható el jelen pontban.

Legkedvezőbb vállalás: 120 hónap

Pontszám: 1- 10 pont

Pontkiosztás: egyenes arányosítás

* 1. Az M.2. 2.1.) pont szerinti szakember részvétele olyan, az 1995. évi vízgazdálkodásról szóló LVII. törvény 7.§ (2) bekezdésének b)-f) pontjaiban meghatározott tárgyú, építési beruházások bármelyike során alkalmassági követelményben meghatározott jogosultság megszerzéshez szükséges időszakon kívül nyújtott, **„műszaki ellenőri feladatok ellátását is magába foglaló FIDIC mérnöki tevékenység”** tárgyú munkában, amely több projektelemet tartalmazott. Amennyiben a bemutatott munka egy projektelemet tartalmazott, úgy 1 pontot kap ajánlattevő. Az egy projektelemen felül bemutatott további projektelemek plusz 3-3 pontot érnek.

Legkedvezőbb vállalás: plusz 3 projektelem

Pontszám: 1- 10 pont

Pontkiosztás: közvetlen

Projektelem: A teljes beruházás olyan része, amely térben, fizikailag és műszakilag, valamint pénzügyileg is körülhatárolható (a beruházás költségvetésében önálló létesítményként szereplő), önálló technológiai egységet képező munkarész, vagy létesítmény. Árvízvédelmi beruházásoknál például önálló projektelemek lehetnek a folyó különböző szakaszain található árvízvédelmi töltések, kapcsolódó útépítések, gátőr ház felújítások.

* 1. Az M.2. 2.2.) pont szerinti szakember alkalmassági követelményben meghatározott jogosultság megszerzéshez szükséges időszakon kívüli részvétele projektvezetőként, vagy projektvezető helyettesként **„műszaki ellenőri feladatok ellátását is magába foglaló FIDIC mérnöki tevékenység”** feladatok ellátása tárgyú munkában.

Legkedvezőbb vállalás: 36 hónap

Pontszám: 1- 10 pont

Pontkiosztás: egyenes arányosítás

* 1. Az M.2. 2.4.) pont szerinti szakember alkalmassági követelményben meghatározott jogosultság megszerzéshez szükséges időszakon kívül tervfelülvizsgálóként, vagy tervezőként szerzett szakmai gyakorlata.

Legkedvezőbb vállalás: 120 hónap

Pontszám: 1- 10 pont

Pontkiosztás: egyenes arányosítás

**2. értékelési részszempont: A Teljesítésben részt vevő, az alkalmasság követelmények körében bemutatott szakembereken túli személyi állomány szakmai gyakorlata**

A 2. értékelési részszempont vonatkozásában a bírálat módszere a Közbeszerzési Hatóság útmutatója (amely a Közbeszerzési Értesítő 2012. évi 61. számában; 2012. június 1. napján jelent meg) III.B.1. pontja szerinti közvetlen pontkiosztás, az alábbiak szerint:

Ebben az értékelési részszempontban az ajánlatkérő a 322/2015 (X.30.) Korm. rendelet 9.§ (2) pontja alapján az ajánlattevő személyi állományának szakmai gyakorlatát fogja értékelni. Ennek megfelelően az ajánlattevő összefoglaló táblázat formájában a szakemberek nevének, valamint egyéb releváns mérőszám mutassa be a jelen munkák szempontjából releváns gyakorlattal rendelkező szakembereit.

Megjegyzés:

- a 2. értékelési részszempont tekintetében nem mutatható be az ajánlattételi felhívás Műszaki, illetve szakmai alkalmasság M/2. pontjában foglalt alkalmassági minimumkövetelmény kapcsán megjelölt szakember

Releváns jogosultságok:

- SZB (Építési beruházási szakértő)

- ME-VZ (Vízgazdálkodási építmények építésének műszaki ellenőre)

- SZVV-3.5. (Árvízmentesítés, árvízvédelem, folyó- és tószabályozás, sík- és dombvidéki vízrendezés, belvízvédelem, öntözés)

- SZÉM3 (Vízgazdálkodási építmények szakértése)

2.1 A teljesítésbe bevonni kívánt, érvényes SZB (Építési beruházási szakértő), vagy azzal egyenértékű szakértői jogosultsággal, vagy a jogosultság megszerzéséhez szükséges végzettséggel és szakmai gyakorlati idővel rendelkező szakember.

Legkedvezőbb vállalás: 1 szakember

Pontszám: 1- 10 pont

Pontkiosztás: közvetlen

2.2 A teljesítésbe bevonni kívánt, érvényes ME-VZ (Vízgazdálkodási építmények építésének műszaki ellenőre) vagy azzal egyenértékű műszaki ellenőri jogosultsággal, vagy a jogosultság megszerzéséhez szükséges végzettséggel és szakmai gyakorlati idővel rendelkező szakemberek száma.

0 szakember esetén 1 pont

1 szakember esetén 4 pont2 szakember esetén 7 pont

3 szakember esetén 10 pont

Legkedvezőbb vállalás: 3 szakember

Pontszám: 1- 10 pont

Pontkiosztás: közvetlen

2.3 A teljesítésbe bevonni kívánt, érvényes SZVV-3.5. (árvízmentesítés, árvízvédelem, folyó- és tószabályozás, sík- és dombvidéki vízrendezés, belvízvédelem, öntözés), vagy azzal egyenértékű szakértői jogosultsággal, vagy a jogosultság megszerzéséhez szükséges végzettséggel és szakmai gyakorlati idővel rendelkező szakember.

Legkedvezőbb vállalás: 1 szakember

Pontszám: 1- 10 pont

Pontkiosztás: közvetlen

2.4 A teljesítésbe bevonni kívánt, érvényes SZÉM3 (Vízgazdálkodási építmények szakértése), vagy azzal egyenértékű szakértői jogosultsággal, vagy a jogosultság megszerzéséhez szükséges végzettséggel és szakmai gyakorlati idővel rendelkező szakember.

Legkedvezőbb vállalás: 1 szakember

Pontszám: 1- 10 pont

Pontkiosztás: közvetlen

**3. értékelési részszempont: Szakmai szervezettség és módszertan**

A 3. értékelési részszempont vonatkozásában a bírálat módszere a Közbeszerzési Hatóság útmutatója (amely a Közbeszerzési Értesítő 2012. évi 61. számában; 2012. június 1. napján jelent meg) III.A.1. ba) pontja szerinti egyenes arányosítás az alábbiak szerint:

Ebben az értékelési részszempontban az ajánlatkérő a 322/2015 (X.30.) Korm. rendelet 9.§ (2) pontja alapján az ajánlattevő által bemutatott szakmai szervezettséget és módszertant értékeli.

Az ajánlattevőnek legalább 10.000 karakter (szóközök nélkül) terjedelemben kell bemutatni az eljárás teljesítésébe bevonni kívánt valamennyi szakembere feladatvégzésének módszertanát egy jelen beruházással megegyező tárgyú beruházásra vonatkozóan, kiegészítve az általa szükségesnek vélt tovább szakértőkkel.

Amennyiben az ajánlatkérő által bemutatott módszertan nem terjed ki az általa bemutatott személyi állományra, illetve az általa bevonni kívánt további szakértőkre, akkor ez az ajánlattevő ajánlatának érvénytelenségét eredményezi.

Ajánlatkérő rögzíti, hogy olyan kockázatok bemutatását fogadja el, amelyek az adott szakember tevékenységével összefüggésben a kivitelezési folyamat tekintetében merülnek fel, annak tekintetében értelmezhetők.

Ajánlattevő egyedi kockázatokat mutathat be (komplex kockázatok felbontása és több kockázatként bemutatása nem lehetséges).

Egyedi kockázatnak minősül, a más tényezőtől nem függő, önállóan jelentkező olyan kockázat, amely nem bontható több elemre.

Az ajánlatkérő az alábbi, bevonni kívánt szakemberek szervezettségét és feladatvégzésének módszertanát fogja pontozni:

- ME-VZ kategóriájú műszaki ellenőr,

- SZVV-3.5 kategóriájú szakértő,

- FIDIC szerződéses szakértő

- árszakértő

- monitoring szakértő

- minőségellenőrzési és technológus szakértő

A pontszámok kiosztása a következők szerint történik:

3.1. **ME-VZ kategóriájú műszaki ellenőr** tevékenységéhez kapcsolódó módszertan és kockázatok

A jelen alszempont keretében ajánlatkérő azt értékeli, hogy a feladatok módszertanának bemutatása során ajánlattevő ismerteti-e a feladatokhoz kapcsolódó esetleges kockázatokat és azok kezelésének, elhárításának megoldását.

Ajánlatkérő a jelen alszempont tekintetében azon ismertetéseket tekinti 1 db számnak, amelynek során együttesen bemutatásra kerülnek a feladathoz kapcsolódó esetleges kockázat, valamint a kezelésének, elhárításának megoldása.

Legkedvezőbb vállalás: 5 db kockázat

Pontszám: 1- 10 pont

Súly: 2

Pontkiosztás: egyenes arányosítás

3.2 . **SZVV-3.5 kategóriájú szakértő** tevékenységéhez kapcsolódó módszertan és kockázatok

A jelen alszempont keretében ajánlatkérő azt értékeli, hogy a feladatok módszertanának bemutatása során ajánlattevő ismerteti-e a feladatokhoz kapcsolódó esetleges kockázatokat és azok kezelésének, elhárításának megoldását.

Ajánlatkérő a jelen alszempont tekintetében azon ismertetéseket tekinti 1 db számnak, amelynek során együttesen bemutatásra kerülnek a feladathoz kapcsolódó esetleges kockázat, valamint a kezelésének, elhárításának megoldása.

Legkedvezőbb vállalás: 5db kockázat

Pontszám: 1- 10 pont

Súly: 2

Pontkiosztás: egyenes arányosítás

* 1. **FIDIC szerződéses szakértő** tevékenységéhez kapcsolódó módszertan és kockázatok

A jelen alszempont keretében ajánlatkérő azt értékeli, hogy a feladatok módszertanának bemutatása során ajánlattevő ismerteti-e a feladatokhoz kapcsolódó esetleges kockázatokat és azok kezelésének, elhárításának megoldását.

Ajánlatkérő a jelen alszempont tekintetében azon ismertetéseket tekinti 1 db számnak, amelynek során együttesen bemutatásra kerülnek a feladathoz kapcsolódó esetleges kockázat, valamint a kezelésének, elhárításának megoldása.

Legkedvezőbb vállalás: 5db kockázat

Pontszám: 1- 10 pont

Súly: 2

Pontkiosztás: egyenes arányosítás

3.4. **Árszakértő** tevékenységéhez kapcsolódó módszertan és kockázatok

A jelen alszempont keretében ajánlatkérő azt értékeli, hogy a feladatok módszertanának bemutatása során ajánlattevő ismerteti-e a feladatokhoz kapcsolódó esetleges kockázatokat és azok kezelésének, elhárításának megoldását.

Ajánlatkérő a jelen alszempont tekintetében azon ismertetéseket tekinti 1 db számnak, amelynek során együttesen bemutatásra kerülnek a feladathoz kapcsolódó esetleges kockázat, valamint a kezelésének, elhárításának megoldása.

Legkedvezőbb vállalás: 5db kockázat

Pontszám: 1- 10 pont

Súly: 2

Pontkiosztás: egyenes arányosítás

3.5. **Monitoring** **szakértő** tevékenységéhez kapcsolódó módszertan és kockázatok

A jelen alszempont keretében ajánlatkérő azt értékeli, hogy a feladatok módszertanának bemutatása során ajánlattevő ismerteti-e a feladatokhoz kapcsolódó esetleges kockázatokat és azok kezelésének, elhárításának megoldását.

Ajánlatkérő a jelen alszempont tekintetében azon ismertetéseket tekinti 1 db számnak, amelynek során együttesen bemutatásra kerülnek a feladathoz kapcsolódó esetleges kockázat, valamint a kezelésének, elhárításának megoldása.

Legkedvezőbb vállalás: 5db kockázat

Pontszám: 1- 10 pont

Súly: 2

Pontkiosztás: egyenes arányosítás

3.6. **Minőségellenőrzési** **és** **technológus** **szakértő** tevékenységéhez kapcsolódó módszertan és kockázatok

A jelen alszempont keretében ajánlatkérő azt értékeli, hogy a feladatok módszertanának bemutatása során ajánlattevő ismerteti-e a feladatokhoz kapcsolódó esetleges kockázatokat és azok kezelésének, elhárításának megoldását.

Ajánlatkérő a jelen alszempont tekintetében azon ismertetéseket tekinti 1 db számnak, amelynek során együttesen bemutatásra kerülnek a feladathoz kapcsolódó esetleges kockázat, valamint a kezelésének, elhárításának megoldása.

Legkedvezőbb vállalás: 5db kockázat

Pontszám: 1- 10 pont

Súly: 2

Pontkiosztás: egyenes arányosítás

**4. értékelési részszempont: Egyösszegű nettó ajánlati ár (HUF)**

Az ajánlatkérő a 4. értékelési részszempont esetében a legjobb ajánlatot tartalmazó ajánlatra (legalacsonyabb ajánlati ár) 10 pontot ad, a többi ajánlatra arányosan kevesebbet. A pontszámok kiszámítása során alkalmazandó képletet a Közbeszerzési Hatóság útmutatójának (KÉ 2012. évi 61. szám; 2012. június 1.) III.A.1.ba) pontja szerinti fordított arányosítás módszere tartalmazza.

Az értékelés módszere képlettel leírva:

P = (A legjobb / A vizsgált) × (P max - P min) + P min

ahol:

P: a vizsgált ajánlati elem adott szempontra vonatkozó pontszáma

P max: a pontskála felső határa

P min: a pontskála alsó határa

A legjobb: a legelőnyösebb ajánlat tartalmi eleme

A vizsgált: a vizsgált ajánlat tartalmi eleme

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedes jegyre kell kerekíteni (ehhez Ajánlatkérő Microsoft Excel programot fog használni a pontszámítás során).

Az ajánlati ár kialakítása során a kiadott feladatleírás ismerete mellett az alábbi pontokat is figyelembe kell venni.

Az ajánlatban szereplő áraknak fix árnak kell lennie, vagyis az Ajánlattevők semmilyen formában és semmilyen hivatkozással nem tehetnek változó árat tartalmazó ajánlatot. A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától, pl. vám, különböző díjak és illetékek, stb. Amennyiben a szerződés megkötésekor hatályos ÁFA szabályozás a szerződés hatálya alatt változik, a hatályos szabályozás a szerződés ÁFÁ-ra vonatkozó rendelkezéseit a Szerződő Felek minden külön nyilatkozata, szerződés-módosítás nélkül módosítja. Ha az ajánlati ár számokkal megadott összege és a betűvel leírt összeg között eltérés mutatkozik, akkor a számokkal kiírt összeget tekinti Ajánlatkérő érvényesnek. Az Ajánlattevők csak magyar forintban (HUF) tehetnek ajánlatot és a szerződéskötés valutaneme is csak ez lehet. Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek, így többek között minden illetéket, díjat. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

**Ajánlatkérő tájékoztatásul közli, hogy a szerződés elszámolása csak a kiviteli szerződés teljesítésének előrehaladásával összhangban, vagyis teljesítéshez kötötten lehetséges. Nyertes ajánlattevő rendelkezésre álláshoz kötött díjat nem tervezhet be.**

A fenti módszerek alapján kiszámított pontszámok a súlyszámmal megszorzásra, majd összeadásra kerülnek. Az így legtöbb pontot elérő ajánlat minősül az összességében legelőnyösebb ajánlatnak.

Ajánlatkérő a számítás során kettő tizedesjegyig kerekít a matematikai kerekítés szabályai szerint.

1. **A közbeszerzési eljárás nyelve**
	1. A közbeszerzési eljárás és az ajánlattétel nyelve magyar. Ennek megfelelően az ajánlatot magyar nyelven kell beadni, az eljárás során mindennemű közlés, levelezés és szóbeli kapcsolattartás magyar nyelven történik, kommunikáció semmilyen más nyelven nem fogadható el. Az ajánlat magyar nyelven kívül más nyelven nem nyújtható be.
	2. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 47. § (2) bekezdése alapján ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel. Ajánlatkérő a magyar nyelvű dokumentumot tekinti irányadónak.
2. **A dokumentáció fejezeteiben megfogalmazottak érvényesülése, részletes szerződéses feltételek**
	1. Az ajánlatok bontását követően ajánlattevő ajánlatához teljes körűen kötve van.
	2. Az ajánlatkérő és a nyertes ajánlattevő között a szerződés az ajánlati felhívás, a dokumentáció és a nyertesként kihirdetett ajánlat feltételei szerint, az ezekben megfogalmazott tartalommal jön létre.
	3. A Kbt. 136. § (2) bekezdésében foglaltak alapján a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
	4. A teljesítés során keletkező, szerzői jogi vedelem alá eső alkotáson ajánlatkérő területi korlátozás nélküli, határozatlan idejű, kizárólagos es harmadik személynek átadható felhasználási jogot szerez, továbbá jogot szerez az alkotás (pl.: tervek, tanulmányok) átdolgozására is. Ha a projektet Ajánlatkérő bármely okból nem valósítja meg, vagy részben valósítja meg, akkor a szerzői jogi védelem alá eső mű/alkotás felhasználásának jogát Ajánlatkérő a Támogatóra, vagy az általa megjelölt személyre ruházza át.

1. **Ajánlati biztosíték**

Ajánlatkérő a jelen eljárásban való részvételt ajánlati biztosíték adásához köti. Az ajánlati biztosíték összegszerűen meghatározott mértéke 1.000.000,- Ft, azaz egymillió forint. Az ajánlati biztosítéknak az ajánlati kötöttség idejére kell érvényesnek lennie.

Az ajánlati biztosíték teljesíthető, az ajánlattevő választása szerint az alábbi módok egyikén:
– Az ajánlatkérő Magyar Államkincstárnál vezetett, 10032000-00319841-30005204 számú számlájára az ajánlattételi határidő lejáratáig készpénz befizetésével vagy átutalással (Ajánlatkérő felhívja ajánlattevők figyelmét, hogy ebben az esetben az ajánlatkérő számlájára történő könyvelés dátuma minősül a biztosíték rendelkezésre bocsátása időpontjának);

– feltétel nélküli, visszavonhatatlan, pénzügyi intézmény vagy biztosító által vállalt garancia vagy készfizető kezesség biztosításával;

– biztosítási szerződés alapján kiállított - készfizető kezességvállalást tartalmazó - kötelezvénnyel.

Az ajánlati biztosíték teljesítésének igazolása:

– befizetést/átutalást igazoló dokumentum;

– garancia biztosításával való teljesítés esetén a garancialevél, készfizető kezességvállalás esetén a kezességvállalásról szóló dokumentum;

– biztosítási szerződéssel való teljesítés esetén a kötelezvény.

A fenti megjelölt dokumentumok valamelyikét az ajánlattevő befűzés nélkül köteles az ajánlatához zárt borítékban csatolni. Az ajánlati biztosíték a Kbt. 54. § (5) bekezdése szerint kerül visszafizetésre.

A Kbt. 35. § (5) bekezdése alapján a közös ajánlattevőknek a biztosítékot elegendő egyszer rendelkezésre bocsátaniuk. Az ajánlati kötöttségnek bármelyik közös ajánlattevő részéről történt megsértése esetén a biztosíték az ajánlatkérőt illeti meg.

A Kbt. 73. § (6) bekezdés b) pontja alapján az ajánlat érvénytelen, ha az ajánlattevő az ajánlati biztosítékot határidőre nem vagy az előírt mértéknél kisebb összegben bocsátja rendelkezésre.

Az ajánlati biztosíték nem válhat a szerződést biztosító mellékkötelezettséggé.

1. AZ AJÁNLAT, ILLETVE ÉRTÉKELÉSI SZEMPONTOK TARTALMA, SZERZŐDÉST BIZTOSÍTÓ MELLÉKKÖTELEZETTSÉGEK
2. **Általános megjegyzések**
	1. Az ajánlatkérő felhívja az ajánlattevők figyelmét, hogy a dokumentációban (Ajánlati dokumentáció és mellékletei) megfogalmazottak a beszerzendő szolgáltatás alapfeltételeit, követelményeit határozzák meg.
	2. Az ajánlattevő nem ajánlhat meg olyan pénzügyi konstrukciót, amelyik akadályozza az ajánlatkérőt a pénzforrások jogszabályok szerinti felhasználásában, így különösen a beruházásnak jogszabályokban előírt pénzügyi lezárásában.
	3. Az ajánlatkérő felhívja az ajánlattevők figyelmét, hogy vállalásaikat, elgondolásaikat az előre meghirdetett értékelési rendszer szempontjain belüli értékeléshez szükséges részletességgel fejtsék ki.
3. **Ajánlati ár**

Az ajánlati ár kialakítása során a kiadott dokumentáció műszaki tartalmának ismerete mellett az alábbiakat is figyelembe kell venni.

* 1. **Árképzés – 4. részszempont Egyösszegű nettó ajánlati ár (HUF)**

Az ajánlatban szereplő áraknak fix áraknak kell lenniük, vagyis az Ajánlattevők semmilyen formában és semmilyen hivatkozással sem tehetnek változó árat tartalmazó ajánlatot.

A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától (pl. VÁM, különböző díjak és illetékek stb.).

Az ajánlati árnak tartalmaznia kell a beruházás időtartama alatti árváltozásból eredő vállalkozói kockázatot és vállalkozói hasznot is.

Az ajánlattevők csak magyar forintban (HUF) tehetnek ajánlatot és a szerződéskötés, kifizetés valutaneme is csak ez lehet.

Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az ajánlatkérő számára.

Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalni minden ajánlattevői kifizetési igényt.

Ajánlattevőnek árajánlatát az alábbiak szerint kell megadni:

Az 4. részszempont esetében a felolvasólapon megajánlott ajánlati ár (a teljes műszaki tartalom ajánlati ára) kerül értékelésre.

A 4. részszempont esetében a legmagasabb pontot az az ajánlat kapja, aki a legalacsonyabb nettó Ft ajánlati árat ajánlja meg a teljes műszaki tartalom tekintetében.

Az ajánlati ár vonatkozásában irányadóak jelen dokumentáció I.14.3 „4**. értékelési részszempont: Egyösszegű nettó ajánlati ár (HUF)”** pontban részletezettek.

* 1. **Fizetési feltételek**

Jelen projekt támogatási intenzitása 100 %, melyet az Európai Unió Kohéziós Alapja és a magyar állami költségvetés együttesen finanszíroz.

Ajánlatkérő a szerződés elszámolható összege 50 %-ának megfelelő mértékű előleg igénylésének lehetőségét biztosítja. Amennyiben a nyertes ajánlattevő a 272/2014. (XI. 5.) Korm. rendelet 118/A. § (2a) bekezdés a) pontja szerinti lehetőséget választja, úgy a tárgyi közbeszerzési eljárás eredményeként kötött szerződés elszámolható összegének 10 %-a és az igényelt szállítói előleg különbözetére jutó támogatás összeg erejéig nyújtott, feltétel nélküli előleg-visszafizetési biztosítékot köteles nyújtani. A biztosítéknak az előlegbekérő dokumentum benyújtásától az előleggel való elszámolásig kell rendelkezésre állnia. Amennyiben a nyertes ajánlattevő a 272/2014. (XI.5.) Korm. rendelet 118/A. § (2a) bekezdés b) pontja szerinti lehetőséget választja, úgy nyertes ajánlattevőnek a 272/2014. (XI.5.) Korm. rendelet 1. melléklet 134.4. pontja alkalmazásának tudomásul vétele mellett nem kell előleg-visszafizetési biztosítékot nyújtania. Amennyiben a nyertes ajánlattevő a 272/2014. (XI.5.) Korm. rendelet 118/A. § (2a) bekezdés a) pontja szerinti lehetőséget választja, úgy a nyertes ajánlattevőnek az irányító hatóság javára szóló előleg-visszafizetési biztosítékot a Kbt. 134. § (6) bekezdésének a) pontjában vagy a 272/2014. (XI. 5.) Korm. rendelet 83. § (1) bekezdésében meghatározott módon, legkésőbb az előlegbekérő levél benyújtásának időpontjáig rendelkezésre kell bocsátania és az előleggel való elszámolásig érvényességét fenn kell tartania. Az előleg-visszafizetési biztosíték nyújtása az előleg rendelkezésre bocsátásának feltétele a 272/2014. (XI.5.) Korm. rendelet 118/A. § (2a) bekezdés a) pontja szerinti lehetőség választása esetén. **A biztosítékok határidőre történő rendelkezésre bocsátásáról az ajánlattevőnek az ajánlatban nyilatkoznia kell**, **az előleg-visszafizetési biztosíték vonatkozásában a nyilatkozattételi kötelezettség a 272/2014. (XI.5.) Korm. rendelet 118/A. § (2a) bekezdés a) pontja szerinti lehetőség választása esetén áll fenn**. Amennyiben ajánlattevő a **272/2014. (XI. 5.) Korm. rendelet 118/A. § (2a) bekezdés b) pontja szerinti lehetőséget választja, úgy az ott meghatározottak tudomásul vételről az ajánlatban nyilatkoznia kell**.

A szállítói előleg teljes összegével valamennyi benyújtásra kerülő részszámlában és a végszámlában a felvett előleg arányával egyező mértékben kell elszámolni.

A kifizetésre utólag, a teljesítéssel értékarányosan kerül sor. A szállítói számlák kifizetésének határideje a szerződésszerű és a jogszabályoknak megfelelő számlák és mellékletei Irányító Hatóság általi kézhezvételétől (a kifizetési igénylés beérkezésétől) számított 30 nap a 272/2014. (XI.5.) Korm. rendelet 133. § (1) bekezdése alapján.

A nyertes ajánlattevő a szerződésben foglalt feladatok ellátásáért a teljesített és az ajánlatkérő által leigazolt tevékenysége alapján a kivitelezési feladatok készültségi fokának és a projekt előrehaladásának üteméhez kötött százalékos mértékben jogosult naptári negyedévente (három havonta) részszámlát kibocsátani. A számla kiállításának feltétele a jelentéstételi időszakra vonatkozó előrehaladási jelentésnek a jelentéstételi időszakot követő hónap 10. napjáig történő elkészítése, a pénzügyi ütemezés aktualizálása, Ajánlatkérő felé történő benyújtása és az Ajánlatkérő által kiadott teljesítés igazolási jegyzőkönyv kézhezvétele.

A végszámlát csak a Projekt kivitelezési munkálatainak tervezésére és kivitelezésére létrejött vállalkozási szerződés alapján a projekt engedélyeknek és hatályos jogszabályoknak megfelelő kivitelezéséhez kapcsolódó mérnöki, műszaki ellenőrzési feladatainak teljesítéséről szóló zárójelentés Megbízó általi elfogadása után kiállított teljesítésigazolás birtokában és a rendelkezésre állást biztosító érvényes biztosíték rendelkezésre bocsátását követően nyújthatja be.

A kifizetés során a Ptk. 6:130. § (1)-(2) és a Kbt. 135. § (1), (3), (4)-(6), (9) bekezdései az irányadók.

Ajánlatkérő a nyertes ajánlattevővel a 272/2014. (XI. 5.) Korm. rendeletben meghatározott szállítói finanszírozás szabályai szerint számol el.

Ajánlatkérő felhívja a figyelmet arra, hogy a számla benyújtása és kiegyenlítése során az adózás rendjéről szóló 2003. évi XCII törvény (Art.) 36/A. § rendelkezéseit mind a vállalkozó, mind az alvállalkozó esetében alkalmazni kell.

A kifizetés, a szerződéskötés, az elszámolás és az ajánlattétel pénzneme: HUF

1. **Teljesítési biztosíték**

Nyertes ajánlattevő teljesítési biztosítékot köteles az Ajánlatkérő rendelkezésére bocsátani - arra az esetre, ha a Szerződésben foglalt kötelezettségeinek teljesítésével elmarad - a teljesítés időtartamára, azaz a projekt kivitelezési munkálatainak tervezésére és kivitelezésére létrejött vállalkozási szerződés alapján a projekt engedélyeknek és hatályos jogszabályoknak megfelelő kivitelezéséhez kapcsolódó mérnöki, műszaki ellenőrzési feladatok szerződésszerű teljesítéséig.

A teljesítési biztosítékot az Ajánlatkérő I.17. pontban megadott számlájára történő befizetéssel, átutalással, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel lehet teljesíteni, a Kbt. 134. § (6) a) pontjában meghatározott módok valamelyikén a nyertes ajánlattevő választása szerint.

A teljesítési biztosítékot a szerződés hatálybalépésétől kell Ajánlatkérő rendelkezésére bocsátani. A teljesítési biztosíték rendelkezésre bocsátását igazoló dokumentumot nyertes ajánlattevő a Szerződés aláírásával egyidejűleg köteles az ajánlatkérő részére átadni. A teljesítési biztosíték mértéke, a nettó megbízási díj 5%-a

A Szerződés teljesítése során a Szerződés 6.1 pont szerinti ellenérték változása, illetve a Szerződés 6.2 pontban foglaltak a teljesítési biztosíték összegét érintik.

A teljesítési biztosítéknak mindaddig hatályban kell maradnia, amíg nyertes ajánlattevő a Projekt kivitelezési munkálatainak tervezésére és kivitelezésére létrejött vállalkozási szerződés alapján a projekt engedélyeknek és hatályos jogszabályoknak megfelelő kivitelezéséhez kapcsolódó mérnöki, műszaki ellenőrzési feladatok mindegyike szerződésszerűen teljesül (előreláthatólag: 2020.10.31.) Amennyiben a Szerződés teljesítése alatt a teljesítési biztosíték hatályát veszti, a nyertes ajánlattevő haladéktalanul köteles új biztosítékot Ajánlatkérő rendelkezésére bocsátani. Az új biztosíték rendelkezésre bocsátásáig nyertes ajánlattevő számla benyújtására nem jogosult. Amennyiben a nyertes ajánlattevő nem ad új biztosítékot, Ajánlatkérő elállhat a Szerződéstől.

A Szerződésben meghatározott bármely feladat nemteljesítése esetén az Ajánlatkérő jogosult a Szerződést azonnali hatállyal felmondani és a teljesítési biztosítékot teljes egészében lehívni.

A feladat nem teljesítésének minősül a meghatározott időpontban teljesítendő feladat elmaradása esetén annak elmaradása, egyéb feladatok tekintetében amennyiben a nyertes ajánlattevő a feladat ellátásával 20 napot meghaladó késedelembe esik, vagy hibás teljesítés esetén, ha a hiba kijavítására nincs mód, vagy a hiba kijavítására 20 napon belül nem kerül sor.

1. **Rendelkezésre állási biztosíték**

Nyertes ajánlattevőnek rendelkezésre állási kötelezettségének idejére rendelkezésre állási biztosítékot kell nyújtania, amelynek a mértéke a nettó megbízási díj 5 %-a. A rendelkezésre állási biztosítékot a végszámla benyújtásával egyidejűleg köteles az Ajánlatkérő rendelkezésére bocsájtani a Kbt. 134.§ (6) bekezdés a) pontja szerint, és az ezt igazoló dokumentumokat átadni. A rendelkezésre állás időtartama minimum 24 hónap.

A rendelkezésre állási biztosítéknak a végszámla benyújtásától a Projekt kivitelezési munkálatainak tervezésére és kivitelezésére létrejött vállalkozási szerződésben vállalt jótállási kötelezettség végéig, illetve addig, amíg a jótállási kötelezettségek teljesítése során felmerülő mérnöki, műszaki ellenőrzési feladatok teljes körűen teljesülnek rendelkezésre kell állnia. A rendelkezésre állási időszak alatt nyertes ajánlattevő köteles rendelkezésre állni, és köteles a létesítmények utó- és felülvizsgálatával, azok előírásszerű üzemelésével kapcsolatos ellenőrzések során képviselni az Ajánlatkérőt, valamint köteles a Projekt kivitelezési munkálatainak tervezésére és kivitelezésére létrejött vállalkozási szerződésben vállalt jótállási kötelezettségek teljesítése során felmerülő mérnöki, műszaki ellenőrzési feladatokat ellátni a Projekt kivitelezési munkálatainak tervezésére és kivitelezésére létrejött vállalkozási szerződésben vállalt jótállási kötelezettség végéig, illetve addig, amíg a jótállási kötelezettségek teljesítése során felmerülő mérnöki, műszaki ellenőrzési feladatok teljes körűen teljesülnek. Ezen kötelezettség nem teljesítése súlyos szerződésszegésnek minősül, és Ajánlatkérő jogosult a szerződéstől azonnali hatállyal elállni és a biztosítékot érvényesíteni.

A rendelkezésre állási időszak alatt, ha nyertes ajánlattevő a rendelkezésre állási és ebből folyó kötelezettségeit nem, vagy nem szerződésszerűen teljesítené a biztosíték terhére az Ajánlatkérő jogosult lehívást eszközölni. A lehívás lehet részleges vagy a teljes értékre terjedő. Abban az esetben, ha a biztosíték pénzügyi alapja kimerül, az Ajánlatkérő jogosult a Szerződést azonnali hatállyal felmondani.

Az érvényesíteni kívánt lehívás mértéke az Ajánlatkérő kizárólagos mérlegelési jogköre.

1. **Előleg-visszafizetési biztosíték**

Az igényelt szállítói előleg összege legfeljebb a szerződés elszámolható összege 50%-ának megfelelő mértékű lehet. Ajánlatkérő felhívja a figyelmet a szállítói előleg visszafizetési biztosítéka tekintetében a Kbt. 134. § (6) bekezdés a) pontjában, a 272/2014. (XI.5.) Kormányrendeletben illetve a 368/2011 (XII. 31.) Kormányrendeletben foglaltakra.ra.

Nyertes ajánlattevő tudomásul veszi, hogy az IH a szállítói előleg felhasználást jogosult ellenőrizni, és annak kapcsán – ideértve nyertes ajánlattevő szerződésszegésének eseteit is – fenntartja magának a jogot a szállítói előlegnek a szerződés céljával és tartalmával nem összeegyeztethető módon történő felhasználása vagy hasznosítása esetén a szállítói előleg visszakövetelésére, valamint annak visszafizetése hiányában a biztosíték lehívására.

Nyertes ajánlattevő tudomásul veszi, hogy szerződésszegő magatartása esetében a szállítói előleg visszafizetési biztosítékot az IH jogosult azonnali hatállyal lehívni.

Nyertes ajánlattevő tudomásul veszi, és egyben elismeri, hogy szerződésszegésnek minősül különösen, de nem kizárólagosan, ha nyertes ajánlattevő

* ellen a Cégközlönyben közzétett módon, felszámolási, végelszámolási, hivatalból törlési, vagyonrendezési eljárás indult vagy végrehajtási, adósságrendezési eljárás van folyamatban;
* 30 napot meghaladó időre köztartozóvá válik;
* a Szerződés (rész)teljesítését határidőben nem kezdi meg, vagy annak (rész)teljesítésével - érdekkörében felmerült okból - 60 napos késedelembe esik;
* érdekkörében felmerült okból következik be a projekt meghiúsulását vagy tartós akadályoztatását előidéző körülmény;
* részéről, vagy harmadik személy részéről nyújtott biztosíték megszűnik, megsemmisül vagy értéke egyébként számottevően csökken, és megfelelő új biztosíték, vagy az értékcsökkenésnek megfelelő további biztosíték nyújtásáról az IH felszólítására a megszabott határidőn belül nem intézkedik;
* tevékenységének valamely jogszabály rendelkezéseit sértő volta ellenőrzésre jogosult szerv által megállapításra kerül;
* a szállítói előleg összegét a Szerződés teljesítését biztosító céltól eltérő módon hasznosítja vagy használja fel, vagy a felhasználás ellenőrzését megakadályozza;
* valótlan, hamis adatszolgáltatása hitelt érdemlően bebizonyosodik.
1. **Késedelmi kötbér**

A nyertes ajánlattevő a Szerződésben meghatározott bármely kötelezettségének, feladatának olyan okból történő késedelmes teljesítése, amelyért a nyertes ajánlattevő a felelős, nyertes ajánlattevőt késedelmi kötbér-fizetési kötelezettség terheli. A nyertes ajánlattevő egyes kötelezettségei elvégzésének határidejére a FIDIC Sárga könyv (A Vállalkozó által tervezett gépészeti és villamos berendezések tervezése-építése szerződéses feltételei a kiegészítő magas- és mélyépítési munkákkal, 2001. évi magyar nyelvű kiadás) szerinti határidők, a hatályos jogszabályokban meghatározott határidők, a Szerződésben meghatározott határidők, valamint az egyes feladatokra az Ajánlatkérő és a nyertes ajánlattevő között a Szerződés teljesítése során előzetesen, írásban megállapított határidők az irányadók. A kötbér mértéke a késedelem minden naptári napja után a nettó megbízási díj 0,5 %-a, de összesen legfeljebb a nettó Megbízási díj 20%-a. Ajánlatkérő jogosult a kötbér összegét a nyertes ajánlattevő által kiállított számlába beszámítani a Kbt. 135. § (6) bekezdésében foglaltak figyelembevételével.

1. **Szakmai ajánlat**

Ajánlattevő köteles ajánlatához **szakmai ajánlatot** csatolni, melyben összefoglaló táblázat formájában bemutatja a jelen munkák szempontjából releváns képzettséggel rendelkező szakembereit (a szakemberek nevének, képzettségének és szakmai gyakorlati éveinek, valamint mérnök kamarai azonosítószámának megadásával).

1. AZ AJÁNLAT KIDOLGOZÁSÁNAK FELTÉTELEI
2. A dokumentáció átvétele az érvényes ajánlattétel feltétele. Ajánlattevő köteles a dokumentáció részeként átadásra kerülő **átvételi igazolást kitöltve és aláírva megküldeni az Ajánlatkérő nevében eljáró kapcsolattartó részére**. Ajánlatkérő csak abban az esetben tud a Kbt.-ben foglalt kötelezettségeknek maradéktalanul eleget tenni, amennyiben Ajánlattevő a dokumentáció átvételi igazolását kitöltve és aláírva megküldi az Ajánlatkérő nevében eljáró kapcsolattartó részére. Az ajánlattevő kizárólagos felelőssége, hogy a dokumentáció letöltéséről (eléréséről) a dokumentáció átvételi igazolás megküldésével tájékoztassa Ajánlatkérőt. Ajánlatkérő nem vállal felelősséget a dokumentáció átvételi igazolás meg nem küldéséből és ezáltal a tájékoztatás(ok) átvételének elmulasztásából fakadó, esetlegesen az ajánlatokban előforduló hiányosságokért. Ajánlatkérő a Kbt. 57. § (2) bekezdésében foglaltakat az ajánlattevő által megküldött és kitöltött átvételi igazolással tekinti teljesítettnek. [A közbeszerzési dokumentumokat ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie, az ajánlattételi határidő lejártáig]
3. A dokumentáció rendelkezéseinek nem megfelelően benyújtott ajánlat a Kbt. 73. § (1) bekezdés e) pontja szerint érvénytelen.
4. Ajánlattevőknek ajánlatukat a dokumentáció 1. sz. mellékletét képező tartalomjegyzékben meghatározott igazolások, nyilatkozatok, egyéb dokumentumok csatolásával kell benyújtaniuk különös tekintettel az alábbiakra.
5. Ajánlattevőnek a Kbt. 66. § (6) bekezdése alapján az ajánlatban meg kell jelölnie

a) a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,

b) az ezen részek tekintetében igénybe venni kívánt és az ajánlat vagy a részvételi jelentkezés benyújtásakor már ismert alvállalkozókat (**A nyilatkozatot** **nemleges tartalom esetén is csatolni kell!**)

A nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a Kbt. 66. § (6) bekezdése szerinti nyilatkozatában az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

1. Az ajánlatnak tartalmaznia kell ajánlattevő Kbt. 66. § (2) bekezdésében foglaltaknak megfelelő kifejezett nyilatkozatának **eredeti aláírt példányát**, az ajánlati felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.
2. Az ajánlatban továbbá az ajánlattevőnek a Kbt. 66. § (4) bekezdése alapján nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
3. Ajánlattevőnek az alábbi cégokmányokat kell az ajánlathoz csatolni:

— folyamatban lévő változásbejegyzési eljárás esetében a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást is, amennyiben ilyen eljárás nincs folyamatban, az arról szóló nyilatkozatot;

Ajánlattevőnek, alvállalkozójának és adott esetben az alkalmasság igazolásában részt vevő más szervezetnek az alábbi cégokmányokat kell az ajánlathoz csatolni:

— ajánlatot aláírók aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját, külföldi illetőségű ajánlattevő esetén az ennek megfeleltethető dokumentumot (amennyiben ilyen dokumentum az adott országban nem ismert, teljes bizonyító erejű magánokiratba vagy ügyvéd/közjegyző előtt tett okiratba foglalt aláírás-minta);

— a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást.

1. Ajánlatkérő a Kbt. 35. §-ának (8)-(9) bekezdései alapján nem teszi lehetővé nyertes ajánlattevő(k)nek gazdálkodó szervezet (projekttársaság) létrehozását a szerződés teljesítése érdekében. Ajánlatkérő projekttársaság alapítását az önálló ajánlattevők vonatkozásában is kizárja jelen közbeszerzési eljárás vonatkozásában.
2. A nem Magyarországon letelepedett (székhelyű) ajánlattevőnek cégszerűen aláírt nyilatkozatot kell benyújtani arról, hogy a 321/2015. (X. 30.) Korm. rendelet 10 §-ában meghatározott igazolásokat az adott ország mely hatósága jogosult kiállítani és az igazolásokat azzal összhangban kell benyújtani.
3. Az ajánlati felhívásban előírt biztosíték(ok) (rendelkezésre állási biztosíték, teljesítési biztosíték, és előleg visszafizetési biztosíték) Kbt. 134. § (4) bekezdése szerinti határidőre történő rendelkezésre bocsátásáról az ajánlattevőnek a Kbt. 134. § (5) bekezdése alapján az ajánlatban nyilatkoznia kell.
4. Ajánlattevőnek az ajánlatában esetlegesen előforduló üzleti titokra vonatkozóan egyértelműen nyilatkoznia kell, figyelembe véve a Kbt. 44. §-ában foglaltakat. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.
5. Az ajánlatban benyújtott dokumentumokat a Kbt. 47. § (2) bekezdése alapján egyszerű másolatban is be lehet nyújtani. Amennyiben a felhívás alapján valamely követelés érvényesítésének alapjául szolgáló irat, igazolás, vagy nyilatkozatot szükséges becsatolni (pl: bankgarancia vagy kezességvállalásról szóló nyilatkozat), úgy azt eredeti példányban kell becsatolni az ajánlatban.
6. Közös ajánlattétel esetén csatolni kell a közös ajánlattevők által cégszerűen aláírt közös Ajánlattevői megállapodást, amely tartalmazza az alábbiakat:

- a közös Ajánlattevők nevét

- azon ajánlattevőt, aki a közös Ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet;

- az ajánlat aláírása módjának ismertetését;

- a szerződéses árból való részesedésük mértékét valamint külön-külön a közös ajánlattevők azon bankszámlaszámait, ahova az elismert teljesítést követően a kifizetés megtörténhet;

- valamennyi közös Ajánlattevői tag nyilatkozatát arról, hogy egyetemleges felelősséget vállalnak a közbeszerzési eljárás eredményeként megkötendő szerződés szerződésszerű teljesítéséhez szükséges munkák megvalósításáért;

- az ajánlat benyújtásának napján érvényes és hatályos, és hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől

1. Az ajánlatok összeállításával és benyújtásával kapcsolatban felmerülő valamennyi költség az ajánlattevőt terheli.
2. Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a dokumentáció és a Kbt. előír.
3. Az ajánlattétel során a különböző devizák forintra történő átszámításánál az ajánlattevőnek a felhívás feladásának napján érvényes, a Magyar Nemzeti Bank által meghatározott devizaárfolyamokat kell alkalmaznia. Bármely okirat, igazolás, nyilatkozat, stb. vonatkozásában csak az alkalmasság megállapításához szükséges sorok (adatok, információk) vonatkozásában szükséges az átszámítást becsatolni (megadni). Árbevétel tekintetében az érintett év, beszámolói évek tekintetében az üzleti év utolsó napján, referenciák tekintetében a teljesítés időpontjában érvényes devizaárfolyam az irányadó.
4. A III.1.2) P.1/ pont, valamint a III.1.3) M.1/ - M.2/ pontok és a III.1.1.) pontban a Kbt. 65. § (1) bekezdés c) pontja szerinti alkalmassági feltételek és ezek előírt igazolási módja a minősített ajánlattevők hivatalos jegyzékébe történő felvétel feltételét képező minősítési szempontokhoz képest szigorúbbak.
5. A dokumentáció rendelkezésre bocsátásának módja: A közbeszerzési dokumentumok („dokumentáció”) az ajánlattételi határidő lejártáig korlátlanul, teljes körűen, közvetlenül és díjmentesen hozzáférhetőek a http://www.ovf.hu/hu/futo-projektek pontban megadott elérhetőségen, a dokumentációkat az eljárás tárgyával azonosítva. A dokumentáció Kbt. 57. § (2) bekezdése szerinti elérése az eljárásban való részvétel feltétele. A dokumentációt ajánlatonként legalább egy ajánlattevőnek vagy az ajánlatban megnevezett alvállalkozónak át kell vennie. Közös ajánlattétel esetén elegendő, ha az egyik ajánlattevő átveszi a dokumentációt.

Ajánlattevő köteles a dokumentáció részeként átadásra kerülő átvételi igazolást kitöltve és aláírva megküldeni az Ajánlatkérő nevében eljáró kapcsolattartó részére. A kapcsolattartó elérhetőségeit az ajánlati felhívás I.3) Kommunikáció rovat „További információ a következő címen szerezhető be – X másik cím” megnevezésű rovat tartalmazza.

Ajánlatkérő csak abban az esetben tud a Kbt. 56. § foglalt kötelezettségeknek maradéktalanul eleget tenni, amennyiben Ajánlattevő a **dokumentáció átvételi igazolást kitöltve és aláírva megküldi az Ajánlatkérő nevében eljáró kapcsolattartó részére**. Az ajánlattevő kizárólagos felelőssége, hogy a dokumentáció letöltéséről (eléréséről) a dokumentáció átvételi igazolás megküldésével tájékoztassa Ajánlatkérőt. Ajánlatkérő nem vállal felelősséget a dokumentáció átvételi igazolás meg nem küldéséből és ezáltal a tájékoztatás(ok) átvételének elmulasztásából fakadó, esetlegesen az ajánlatokban előforduló hiányosságokért.

Ajánlatkérő a Kbt. 57. § (2) bekezdésében foglaltakat az ajánlattevő által megküldött és kitöltött átvételi igazolással tekinti teljesítettnek. [A közbeszerzési dokumentumokat ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie, az ajánlattételi határidő lejártáig]

A dokumentáció másra át nem ruházható.

1. Az ajánlati felhívásban, valamint a dokumentációban nem szabályozott kérdésekben a közbeszerzésekről szóló 2015. évi CXLIII. törvény, valamint a 321/2015. (X.30.) Korm. rendelet és a 322/2015. (X.30.) Korm. rendelet az irányadóak.
2. A Kbt. 66. § (5) bekezdése alapján az ajánlatnak felolvasólapot kell tartalmaznia, amely feltünteti a Kbt. 68. § (4) bekezdése szerinti összes adatot.
3. A 321/2015. (X. 30.) Kormányrendelet 46. § (3) bekezdésében foglaltak alapján a meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való hivatkozás esetén a hivatkozás mellett a „vagy azzal egyenértékű” kifejezést is érteni kell.

Az egyenértékű megoldás esetén az egyenértékűség bizonyítása Ajánlattevő feladata. Az egyenértékűséget ajánlattevőnek bármely megfelelő eszközzel igazolnia kell. Bármely megfelelő eszköz lehet különösen a gyártótól származó műszaki dokumentáció vagy valamely független, szakmailag elismert akkreditált tanúsító/ellenőrző szervezettől származó műszaki dokumentáció. Az adott ajánlati elemekkel kapcsolatban felmerült kétséget az igazolással az ajánlattevőnek teljes körűen el kell oszlatnia, amelyhez olyan egyértelmű és ellenőrizhető bizonyítékkal kell szolgálnia, amely az állításait alátámasztja.

1. Irányadó idő: Az ajánlati felhívásban és dokumentációban valamennyi órában megadott határidő magyarországi helyi idő szerint értendő. Az ajánlatok bontásakor ajánlatkérő a pontosido.com honlap szerinti időt veszi figyelembe.
2. Szerződéskötés: Ajánlatkérő rögzíti, hogy a Kbt. 131. § (6) bekezdésében rögzítetteknek megfelelően az Ajánlatkérő a szerződést az ajánlati kötöttség [Kbt. 131. § (5) bekezdés szerinti] időtartama alatt fogja aláírni a leghamarabbi időpontban, azzal, hogy a szerződés nem köthető meg – a Kbt. 131. § (8) bekezdésében rögzített esetek kivételével – az írásbeli összegezés megküldését követő tíz napos időtartam lejártáig.
3. A szerződés hatálya: A szerződés annak hatálybalépésétől a kivitelezésre vonatkozó teljes körű jótállás (minimum 24 hónap) hó időtartamának lejártáig tart.
4. A Kbt. 56. § alapján bármely gazdasági szereplő, aki jelen közbeszerzési eljárásban ajánlattevő lehet – a megfelelő ajánlattétel érdekében – az ajánlati felhívásban és dokumentációban foglaltakkal kapcsolatban írásban kiegészítő tájékoztatást kérhet.
5. Az ajánlattevőnek (közös ajánlattevőnként külön-külön, valamint kapacitást rendelkezésre bocsátó szervezet igénybevétele esetén kapacitást rendelkezésre bocsátó szervezetenként) az ajánlatában az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá, és emellett megfelel a Kbt. 65. §-a alapján az ajánlatkérő által meghatározott alkalmassági követelményeknek.

Ajánlatkérő a 321/2015. (X. 30.) Korm. rendelet 2. § (5) bekezdése alapján az alkalmassági követelmények előzetes igazolására elfogadja ajánlattevő egyszerű nyilatkozatát.

1. Megbízott csak a ténylegesen teljesített feladatok elvégzése után jogosult díjazásra.
2. Az ajánlati felhívás II.2.7. pontjában megadott időtartam tájékoztató jellegű, a teljesítés tényleges időtartama attól eltérhet. Ajánlattevő a jelen felhívásban és dokumentációban meghatározott feladatokat mindaddig köteles ellátni, amíg a projekt kivitelezési munkálatainak tervezésére és kivitelezésére létrejött vállalkozási szerződés alapján a projekt engedélyeknek és hatályos jogszabályoknak megfelelő kivitelezéséhez kapcsolódó mérnöki, műszaki ellenőrzési feladatok mindegyike szerződésszerűen teljesül. Megbízott köteles jelen Szerződés alapján a feladatait a projekt kivitelezési munkálatainak tervezésére és kivitelezésére létrejött vállalkozási szerződés módosítása esetén a módosított szerződésekben meghatározott határidőnek megfelelően meghosszabbított időtartam alatt ellátni, amely módosulásból fakadóan Megbízott többletköltségre semmilyen jogcímen nem tarthat igényt.

A projekt kivitelezését követően Megbízott köteles rendelkezésre állni és köteles a létesítmények utó- és felülvizsgálatával, azok előírásszerű üzemelésével kapcsolatos ellenőrzések során képviselni a Megbízót, valamint köteles a projekt kivitelezési munkálatainak tervezésére és kivitelezésére létrejött szerződésekben vállalt jótállási kötelezettségek teljesítése során felmerülő mérnöki, műszaki ellenőrzési feladatokat ellátni a projekt kivitelezési munkálatainak tervezésére és kivitelezésére létrejött szerződésekben vállalt jótállási kötelezettség végéig, illetve addig, amíg a jótállási kötelezettségek teljesítése során felmerülő mérnöki, műszaki ellenőrzési feladatok teljes körűen teljesülnek.

1. Szakmai felelősségbiztosítás: az eljárás nyertese a Szerződés megkötésének időpontjára köteles műszaki ellenőri és mérnöki tanácsadói tevékenységre vonatkozó szakmai felelősségbiztosítást (amelynek értéke eléri 120.000.000 Ft/kár és 240.000.000 Ft/év összeget, amely kiterjed a környezetvédelmi kárra és a harmadik személynek okozott kárra is) kötni vagy a meglevő műszaki ellenőri és mérnöki tanácsadói tevékenységre vonatkozó szakmai felelősségbiztosítását köteles kiterjeszteni a megkötött szerződésre, az Ajánlattevőre (közös ajánlattétel esetén valamennyi tagra), alvállalkozókra. A szakmai felelősségbiztosítási kötvény, illetve a kiterjesztés tényét igazoló dokumentum másolatát Ajánlattevő a Szerződés aláírását megelőzően köteles átadni Megbízó részére. Amennyiben az eljárás nyertese fenti kötelezettségeinek az előírt határidőre nem tesz eleget, úgy az az Ajánlattevő szerződéskötéstől való visszalépésének minősül a Kbt. 131. § (4) bekezdése alapján, melynek következtében a második legkedvezőbb ajánlatot tevővel kötheti meg Ajánlatkérő a szerződést.
2. A felhívás III.1.3) pont alkalmassági előírás tekintetében Ajánlatkérő azt tekinti befejezett szolgáltatásnak, ahol a Mérnök által felügyelt építési szerződés műszaki átadás-átvétellel lezárult.
3. A szerződés teljesítéséhez az alábbi létszámú és jogosultságú szakemberek szükségesek:

Az ajánlati felhívás III.1.3) Műszaki, illetve szakmai alkalmasság M.2/ pontban részletezett szakemberek.

Ajánlattevőnek – adott esetben az alkalmasság igazolásában részt vevő szervezetnek – az **ajánlatban nyilatkoznia kell** egyfelől arról, hogy nyertessége esetén az általa bemutatott szakembereket mely – fent megnevezett – pozícióra kívánja megajánlani, másfelől arról, hogy amennyiben az érintett szakértő az ajánlattétel időpontjában a jelen felhívás III.1.3) M/2. pontjában előírt Kamarai/Hatósági nyilvántartásba vétellel nem rendelkezik, nyertesség esetén ajánlattevő gondoskodik az adott szakemberek Kamarai/Hatósági nyilvántartásba vételéről és a megajánlott szakember a szerződés megkötéséig a területi kamarai névjegyzékben szerepelni fog.

A névjegyzékbe vétel elmaradása az ajánlattevő szerződéskötéstől való visszalépésének minősül a Kbt. 131. § (4) bekezdése alapján, melynek következtében a második legkedvezőbb ajánlatot tevővel kötheti meg ajánlatkérő a szerződést.

1. Ajánlatkérő felhívja Ajánlattevők figyelmét arra, hogy a szolgáltatás teljesítése során a magyar szakmai nyelv tárgyalóképes ismerete szükséges. A szerződés teljesítésének ideje alatt a szaktolmács folyamatos biztosítása ajánlattevő kötelezettsége és költsége, melyet az ajánlati árnak tartalmazni kell. Amennyiben nyertes ajánlattevő a projekt kivitelezési munkálatainak tervezésére és kivitelezésére létrejött vállalkozási szerződés alapján a projekt engedélyeknek és hatályos jogszabályoknak megfelelő kivitelezéséhez kapcsolódó mérnöki, műszaki ellenőrzési feladatok szerződésszerű teljesítése során, illetve a rendelkezésre állási időszak alatt a szolgáltatás nyújtásához, feladatai ellátásához a magyar szakmai nyelv tárgyalóképes ismeretével nem rendelkező szakembert vesz igénybe, a magyar szakmai nyelv tárgyalóképes ismeretének hiányából adódó minden következményt, beleértve a szaktolmács, illetve szakfordítás biztosítását, illetve mindezek költségét is, nyertes ajánlattevőnek kell viselnie.
2. További információk:

Ajánlattevőnek a Kbt. 73. § (5) bekezdése alapján ajánlatkérő az alábbiakban ad tájékoztatást azoknak a szervezeteknek (hatóságoknak) a nevéről és címéről (elérhetőség), amelyektől az ajánlattevő a megfelelő környezetvédelmi, szociális és munkajogi rendelkezésekre vonatkozó tájékoztatást kaphat.

**Állami Népegészségügyi és Tisztiorvosi Szolgálat (ÁNTSZ)**

Székhely: 1097 Budapest, Albert Flórián út 2-6.

Levelezési cím: 1437 Budapest, Pf. 839.

Tel.: +36-1-476-1100

Fax: +36-1-476-1390

Honlap: [www.antsz.hu](http://www.antsz.hu)

**Nemzetgazdasági Minisztérium, Munkaerőpiacért és Képzésért Felelős Államtitkárság**

1051 Budapest, József nádor tér 2-4

Postai cím: 1369 Budapest Pf.: 481.

Telefon: +36 (l) 795-1400

Fax: +36 (l) 318-2570

Honlap: www.kormany.hu

**Magyar Bányászati és Földtani Hivatal**

Székhely: 1145 Budapest, Columbus u. 17-23

Levelezési cím: 1590 Budapest, Pf. 95

Tel.: +36-1-301-2900

Fax: +36-1-301-2903

Honlap: [www.mbfh.hu](http://www.mbfh.hu)

**NAV**

Székhely: 1054 Budapest, Széchenyi u. 2.

Tel.: +36- 1-428-5100

Fax: +36-1- 428-5382

Honlap: <http://nav.gov.hu/>

**Nemzetgazdasági Minisztérium**

H-1051 Budapest, József nádor tér 4.

Levelezési cím: 1055 Budapest, Honvéd utca 13-15.

Telefon: +36-06-1-374-2700

Fax: +36-06-1-374-2925

E-mail: ugyfelszolgalat@ngm.gov.huHonlap:http://www.kormany.hu/hu/nemzetgazdasagi-miniszterium/elerhetosegek

**Földművelésügyi Minisztérium**

Székhely: 1055 Budapest, Kossuth Lajos tér 11.

Postai cím: 1860 Budapest

Telefon: 06-1-795-2000

Telefax: 06-1-795-0200

Honlap: <http://www.kormany.hu/hu/foldmuvelesugyi-miniszterium/elerhetosegek>

**Közbeszerzési Hatóság**

Székhely: 1026 Budapest, Riadó utca 5.

Postafiók cím: 1525. Pf. 166.

Telefon: 06-1-882-8502

Telefax: 06-1-882-8503

Honlap: <http://www.kozbeszerzes.hu/>

1. SZERZŐDÉSTERVEZET

A szerződéstervezetet a dokumentáció 3. kötete tartalmazza

1. Nyilatkozatminták, formanyomtatványok

A nyilatkozatmintákat a dokumentáció 4. kötete tartalmazza

Az ajánlatban a formanyomtatványok tekintetében a mintákkal tartalmilag egyező dokumentumokat kell benyújtani.

Ajánlattevő köteles a Felhívás, valamint dokumentáció követelményeivel teljes mértékben összhangban lévő Ajánlatot benyújtani.

A dokumentációban meghatározott, illetve kért nyilatkozatok mindegyikét a felhívásban és a dokumentációban megfogalmazottak szerint kell megtenni. Ajánlatkérő a Közbeszerzési Hatóság érvényben lévő tájékoztatóiban szereplő igazolási módokat elfogadja.

A műszaki, illetve szakmai alkalmasság megítélésére szükséges csatolt dokumentumokból egyértelműen ki kell derülnie az előírt műszaki, illetve szakmai alkalmassági követelménynek való megfelelősségnek.

Az ajánlattevőnek az eljárást megindító felhívás, jelen dokumentáció, a Közbeszerzési Törvény és valamennyi hatályos jogszabály figyelembevételével kell ajánlatát elkészítenie.

1. FELADATLEÍRÁS

A feladatleírást a dokumentáció 2. kötete tartalmazza